annonse

annonse

Jeg flyttet fra Sverige til Norge i februar 2006. Da jeg kom til Norge, så var jeg liberalist. Jeg ville ha så liten stat som mulig og så lave skatter som mulig. Selv mente jeg at jeg sto til høyre. Men jeg var i praksis venstreliberalist. Jeg skjønte nemlig ikke hvilken betydning kultur og gruppedynamikk har. For meg spilte det ingen rolle hvorvidt mennesker snakket svensk, norsk eller arabisk i Norge (eller Sverige). Det var uten betydning om folk var kristne, muslimer eller noe annet. Bare man gjorde staten så liten som mulig, senket skattene så mye som mulig, og avskaffet alle reguleringer, så kom alt til å gå fint.

Mens jeg har bodd her i Norge, har jeg forandret synspunkt. Hvis jeg skal sette en ideologisk etikett på meg selv i dag, er jeg libertariansk konservativ. Jeg vil fremdeles ha så liten stat som mulig, men jeg er ikke tilhenger av åpne grenser. Innvandring må være regulert, og den må ta hensyn til evnen forskjellige kulturer har til å assimilere seg i Norge (eller i Vesten). Det absolutt største problemet i forbindelse med innvandring er islam, fulgt av klankulturer. Ofte, men ikke alltid, henger de to sammen.

Jeg har observert hvordan Sverige har forandret seg siden jeg forlot landet i 2006. Da jeg samtidig har kunnet sammenlikne med mitt nye hjemland Norge, har sammenlikningen falt ut til Sveriges ulempe. Sverige er et advarende eksempel på hvordan det går med i det nærmeste åpne grenser og kulturrelativisme – politikk som jeg selv støttet i 2006. Siden den gang har jeg blitt klokere.

annonse

Jeg har også et nært forhold til Finland. Min far er finsk statsborger, og hans foreldre kom fra Finland til Sverige i 1956. I januar 2017 ble en ung finsk politiker fra Sannfinnene, Sebastian Tynkkynen, stilt for en domstol i Finland og dømt for hatprat. 300 € i bot for å ha skrevet fæle (sanne) ting om islam på Facebook. Han er for øvrig under politietterforskning igjen, for en to år gammel facebookpost om islam og terrorisme. Da jeg hørte om hans fall, laget jeg en facebookvideo 16. januar 2017.

Etter at jeg hadde laget den facebookvideon, streifet tanken meg at jeg skulle kunne lage videoer på YouTube. På den veien ble det. Jeg registrerte YouTube-kontoen “A Swede Speaks”, og begynte å lage videoer. Disse videoene omhandler hva som skjer i Sverige, men også i andre land, inkludert her i Norge. Hensikten med kanalen er å forsvare vestlig sivilisasjon imot politisk korrekthet (som jeg ser som den indre trusselen) og islam (som jeg ser som den ytre trusselen). Jeg opplever ikke at jeg har noe valg. Det her er noe som jeg er nødt til å gjøre. Jeg ser nemlig samme tendenser i Norge, som jeg tidligere har sett i Sverige. Også her i Norge mister mennesker arbeid fordi de mener de “gale tingene”. Også her vil venstresiden kneble oss som støtter vestlig sivilisasjon og er imot islam.

Vi må engasjere oss. Vi må bry oss. Og vi må gjøre det vi kan, på våre egne måter.